CELEX: 32016R0765
Language: sk
Date: 2016-03-11 00:00:00
Title: Delegované nariadenie Komisie (EÚ) 2016/765 z 11. marca 2016, ktorým sa mení nariadenie (ES) č. 606/2009, pokiaľ ide o určité enologické postupy

18.5.2016   
               
               
                  SK
               
               
                  Úradný vestník Európskej únie
               
               
                  L 127/1
               
            DELEGOVANÉ NARIADENIE KOMISIE (EÚ) 2016/765
      z 11. marca 2016,
      ktorým sa mení nariadenie (ES) č. 606/2009, pokiaľ ide o určité enologické postupy
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1308/2013 (1) zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007, a najmä na jeho článok 75 ods. 2, článok 75 ods. 3 písm. g) a článok 147 ods. 3 písm. e),
      keďže:
      
                  (1)
               
               
                  V súlade s článkom 3 nariadenia Komisie (ES) č. 606/2009 (2) sa povolené enologické postupy stanovujú v prílohe I A k uvedenému nariadeniu. Medzinárodná organizácia pre vinič a víno (OIV) prijala tri nové enologické postupy týkajúce sa používania aktivátorov malolaktickej fermentácie, ošetrovania vína glutatiónom a ošetrovania muštu glutatiónom. V snahe zohľadniť technický pokrok a zabezpečiť výrobcom z Únie rovnaké možnosti, aké majú výrobcovia z tretích krajín, by sa uvedené nové enologické postupy mali v Únii povoliť za podmienok používania, ktoré vymedzila OIV.
               
            
                  (2)
               
               
                  Podľa článku 80 ods. 3 písm. b) nariadenia (ES) č. 1308/2013 musí Komisia pri povoľovaní enologických postupov pre víno zohľadniť ochranu ľudského zdravia.
               
            
                  (3)
               
               
                  Glutatión sa používa pre svoje antioxidačné vlastnosti a zostáva účinný v konečnom výrobku, preto sa používa ako prídavná látka v potravinách. V súčasnosti však nie je na zozname Únie obsahujúcom prídavné látky schválené na používanie v potravinách stanovenom v prílohe II k nariadeniu Európskeho parlamentu a Rady (ES) č. 1333/2008 (3). Preto ošetrovanie vín glutatiónom a ošetrovanie muštu glutatiónom nemožno schváliť v Únii ako nové enologické postupy, kým sa glutatión na základe kladného stanoviska Európskeho úradu pre bezpečnosť potravín, nezahrnie do zoznamu Únie obsahujúceho prídavné látky v potravinách, ako sa stanovuje v článku 3 ods. 2 nariadenia Európskeho parlamentu a Rady (ES) č. 1331/2008 (4).
               
            
                  (4)
               
               
                  Nariadenie (ES) č. 606/2009 by sa preto malo zodpovedajúcim spôsobom zmeniť,
               
            PRIJALA TOTO NARIADENIE:
      Článok 1
      Zmena nariadenia (ES) č. 606/2009
      Príloha I A k nariadeniu (ES) č. 606/2009 sa mení v súlade s prílohou k tomuto nariadeniu.
      Článok 2
      Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 11. marca 2016
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 347, 20.12.2013, s. 671.
      
         (2)  Nariadenie Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia (Ú. v. EÚ L 193, 24.7.2009, s. 1).
      
         (3)  Nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (Ú. v. EÚ L 354, 31.12.2008, s. 16).
      
         (4)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
      
         PRÍLOHA
         Príloha I A k nariadeniu (ES) č. 606/2009 sa mení takto:
         
                     1.
                  
                  
                     Do tabuľky sa dopĺňa tento riadok 56:
                     
                                 1
                              
                              
                                 2
                              
                              
                                 3
                              
                           
                                 Enologický postup
                              
                              
                                 Podmienky použitia
                              
                              
                                 Obmedzenia použitia
                              
                           
                                 „56
                              
                              
                                 Použitie aktivátorov malolaktickej fermentácie
                              
                              
                                 Za podmienok stanovených v dodatku 22“
                              
                              
                                  
                              
                           
               
                     2.
                  
                  
                     Dopĺňa sa tento dodatok 22:
                     
                        „Dodatok 22
                        
                           Aktivátory malolaktickej fermentácie
                        
                        Účelom je pridať aktivátory malolaktickej fermentácie na konci alkoholového kvasenia alebo po jeho ukončení na uľahčenie malolaktickej fermentácie.
                        Podporiť začatie, kinetiku alebo ukončenie malolaktickej fermentácie:
                        
                                    a)
                                 
                                 
                                    prostredníctvom obohatenia prostredia živinami a rastovými faktormi na podporu rastu baktérií mliečneho kvasenia;
                                 
                              
                                    b)
                                 
                                 
                                    prostredníctvom adsorbcie niektorých inhibítorov baktérií.
                                 
                              
                           Predpisy
                        
                        
                                    a)
                                 
                                 
                                    aktivátory sú mikrokryštalická celulóza alebo produkty vzniknuté rozpadom kvasníc (autolyzáty, inaktivované kvasnice, bunkové steny kvasníc);
                                 
                              
                                    b)
                                 
                                 
                                    aktivátory možno pridať do vína alebo kvasiaceho vína pred malolaktickou fermentáciou alebo po nej;
                                 
                              
                                    c)
                                 
                                 
                                    aktivátory nemusia vyvolať organoleptické odchýlky vo víne;
                                 
                              
                                    d)
                                 
                                 
                                    aktivátory malolaktickej fermentácie musia spĺňať špecifikácie Medzinárodného enologického kódexu, ktorý uverejnila OIV. Ak je aktivátorom mikrokryštalická celulóza, musí spĺňať špecifikácie stanovené v prílohe k nariadeniu Komisie (EÚ) č. 231/2012 (*).
                                 
                              
                     
                        (*)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).“"